Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2496

a) A Saját elõállítású eszközök, szolgáltatások költségei számlacsoport az államháztartás szervezete által elõállított immateriális javak, tárgyi eszközök, készletek, illetve szerzõdésen alapuló szolgáltatásnyújtás költségeinek gyûjtésére szolgáló számlákat tartalmazza. A saját elõállítású eszközök [immateriális jószág, tárgyi eszköz, saját elõállítással létrehozott és vásárolt készletként nyilvántartásba eszközök (göngyölegek, gyártóeszközök, javak stb.)] állományba vételét év közben elsõdlegesen az 582. Saját elõállítású eszközök aktivált értéke számlával szemben kell nyilvántartásba venni, ezzel egyidejûleg másodlagosan a 78. Aktivált saját teljesítmények átvezetési számlájával szemben kell a 71. Saját elõállítású eszközök, szolgáltatások költségei számlacsoport megfelelõ számlájának egyenlegét csökkenteni a közvetlen önköltségek összegével. A saját termelésû készletek állományváltozását elsõdlegesen az 581. Saját termelésû készletek állományváltozása számlával szemben kell nyilvántartásba venni, ezzel egyidejûleg másodlagosan a 71. Saját elõállítású eszközök, szolgáltatások költségei számlacsoport megfelelõ számláján kell elszámolni a változást a 78. Aktivált saját teljesítmények átvezetési számlával szemben.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes